ཛ་རག་ཛ་ལང་ཛ་བོ་ཤིང༌།།ཛ་ཡ་ཅན་སོགས་ཛ་རྐྱང་ངོ༌།།དཔའ་འཛངས་མཛའ་བོའི་བང་མཛོད་མཛེས།།གནོད་མཛེས་མཛུབ་མོ་མཛོད་སྤུ་དཀར།།མཛོ་རྟའི་མཛེར་པ་མཛེ་ནད་དང༌།།མཛོལ་བུ་བསྲུང་བའི་མཛད་པ་མཛོད།།ཡ་རབས་མཛངས་སོགས་མས་འཕུལ་ཛའོ།།འཛིངས་པས་གོས་འཛར་ལག་པས་འཛིན།།འཛག་དང་འཛིར་བའི་སྣོད་འཛེད་འཛེམ།།འཛུར་ཞིང་སྒོར་འཛུལ་འཛེག་སྐས་འཛུགས།།བཞིན་འཛུམ་འཛིན་པ་སྣོད་དུ་འཛུད།།འཛམ་གླིང་དུ་འཛོམ་ནོར་འཛངས་འཛད།།འཛབ་བཟླས་སྐད་འཛེར་ནོར་བའི་འཛོལ།།འདུ་འཛི་ཆུད་འཛའ་རྡོ་ཡི་འཛེང༌།།འཁྲུགས་པའི་འཛག་འཛོག་འས་འཕུལ་ཛའོ།།ཀུན་རྫོབ་རྫུན་གྱི་རྫབ་རྫུབ་དང༌།།ཕྱུགས་རྫིའི་རྫོངས་སུ་རྫིའུ་བྱིན།།རྫིང་བུར་རྫུས་སྐྱེས་འདམ་རྫབ་རྫོག།རྫི་ཕྱོགས་རྫ་མའི་བུ་རྫི་དང༌།།རྫི་མེད་རྫི་མ་ཟིན་པའི་རྫོགས།།མཁར་རྫོང་ནོར་རྫས་རྫུ་འཕྲུལ་དང༌།།རྫོགས་སངས་རྒྱས་སོགས་རར་བཏགས་ཛའོ།།གཞན་གྱིས་མི་བརྫི་ཁྲོ་བོར་བརྫུས།།རལ་པ་གྱེན་བརྫེས་སྲོག་ཆགས་བརྫིས།།ཟན་བརྫིས་ཡུལ་གཞན་བརྫངས་པ་སོགས།།བས་འཕུལ་ར་མགོ་ལྡན་པའི་ཛའོ།།